	3.4.1.
	Pretendents ir reģistrēts atbilstoši normatīvo aktu prasībām vai piegādātāja reģistrācijas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
	Pretendenta parakstīts pieteikums dalībai Iepirkumā, kurš sagatavots saskaņā ar Nolikuma 1.pielikumā pievienoto veidni. Ja pretendenta pieteikumu paraksta pilnvarota persona, tad jāpievieno pilnvara vai tās apliecināta kopija. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienības vai personālsabiedrību, kā arī katras personas atbildības sadalījumu. Ārvalsts pretendentam reģistrācija ir jāapliecina atbilstoši attiecīgās valsts nosacījumiem (jāiesniedz kompetentas attiecīgās valsts institūcijas izsniegts dokuments vai jānorāda publiski pieejams reģistrs, kur Iepirkuma komisija var pārliecināties par reģistrācijas faktu). Informāciju par Latvijā reģistrētu vai pastāvīgi dzīvojošu personu Iepirkuma komisija iegūs, izmantojot Ministru kabineta noteikto informācijas sistēmu Ministra kabineta noteiktajā kārtībā.

	3.4.2.
	Pretendentam iepriekšējo 3 (trīs) gadu laikā (t.i. 2022., 2023., 2024., un 2025.gadā līdz piedāvājuma iesniegšanas dienai) ir bijusi pieredze vismaz 1 (viena) līguma izpildē, kura ietvaros ir piegādāta, uzstādīta un uzturēta servertehnika. 


	Pretendentam jāiesniedz: 
1) Aizpildītu pieredzes apraksta veidlapu, saskaņā ar Nolikuma x.pielikumu, kurā norāda informāciju par noslēgtajiem līgumiem, kuru ietvaros veikti Darbi. 
2) Pretendents iesniedz Pasūtītāja pozitīvas atsauksmes par katru pieredzes aprakstā norādīto kvalitatīvi veikto Līguma izpildi vai Pretendents iesniedz pasūtītāja pieņemšanas-nodošanas aktus, rēķinus, izdrukas no Elektroniskās iepirkumu sistēmas u.tml. dokumentus, kas apliecina izvirzītās prasības izpildi ar nosacījumu, ka šie apliecinājumi ir līdzvērtīgi vai augstākām prasībām kā SIA “Rīgas 2. slimnīca” izsludinātās tehniskās specifikācijas norādītie parametri. 
Piegādātāju apvienība izpilda prasību par pieredzi, ja prasību izpilda vismaz viens no tās dalībniekiem vai visi dalībnieki kopā.

	3.4.3.
	Pretendenta rīcībā ir ne mazāk kā 1 (viens) sertificēts inženieris (nodrošinot tā aizvietojamību nepieciešamības gadījumā) vai Pretendentam ir noslēgts ārpakalpojuma līgums, kas apliecina spēju veikt komutatoru un ugunsmūru tīkla plānošanu:
3.4.3.1. zināšanas par augstas pieejamības  tehnoloģijām un prasmes to pielietošanā;
3.4.3.2. zināšanas par VLAN segmentāciju un prasmes tas pielietošanā;
3.4.3.3. zināšanas par statiskajiem maršrutēšanas protokoliem un prasmes to pielietošanā;
3.4.3.4. zināšanas par NAT tehnoloģiju;
3.4.3.5. zināšanas par LLDP protokolu;
3.4.3.6. zināšanas par SNMP un SYSLOG protokoliem;
3.4.3.7. zināšanas par QoS tehnoloģiju un prasmes tās pielietošanā;
3.4.3.8. zināšanas par 802.3ad un 802.1q protokoliem un prasmes to pielietošanā;
3.4.3.9. zināšanas par “Spanning Tree” protokoliem un prasmes to pielietošanā;
3.4.3.10. zināšanas par ACL (piekļuves kontroles sarakstiem) un prasmes to pielietošanā;
3.4.3.11. zināšanas par lietotāju autentifikāciju un lomām;
3.4.3.12. zināšanas par traucējumu noteikšanu un novēršanu;
3.4.3.13. zināšanas par IT drošību un spēja iestatīt iekārtas atbilstoši ražotāja rekomendācijai un labajām praksēm;
3.4.3.14. prasmes konfigurēt un pārbaudīt drošu interneta vārteju;
3.4.3.15. zināšanas par “site-to-site” VPN un piedāvāto VPN klientu.
Nolikuma 3.4.3.1. un 3.4.3.15.punktā izvirzīto prasību var apliecināt 2 (divi) vai vairāk speciālistu.
	Lai apliecinātu 3.4.3. punkta prasību, pretendentam jāiesniedz:
1) aizpildīta speciālista pieredzes apraksta veidlapa, saskaņā ar Nolikuma x.pielikumu, kurā norādīta informācija par 3.4.3.punktā norādīto pieredzi.
2) Sertifikāti, kas apliecina speciālista profesionalitāti vai iesniegta ārpakalpojuma līguma atbilstoši apliecināta kopija. 

	3.4.4.
	Pretendenta rīcībā ir ne mazāk kā 1 (viens) sertificēts glabātuves aparatūras inženieris (nodrošinot tā aizvietojamību nepieciešamības gadījumā) vai Pretendentam ir noslēgts ārpakalpojuma līgums, kas apliecina spēju veikt:
3.4.4.1. zināšanas par datu uzglabāšanas iekārtu uzstādīšanu; 
3.4.4.2. zināšanas par augstas pieejamības un klasteru tehnoloģijām,
3.4.4.3. zināšanas par datu aizsardzības operācijām,
3.4.4.4. zināšanas par uzglabāšanas efektivitātes funkcijām,
3.4.4.5. zināšanas par drošības uzlabošanas pasākumu un protokolu drošības ieviešanu,
3.4.4.6. zināšanas par datu šifrēšanu (data-at-rest encryption),
3.4.4.7. zināšanas par administrēšanu,
3.4.4.8.  zināšanas par veiktspējas analīzi,
3.4.4.9. zināšanas par problēmu diagnosticēšanu.
Nolikuma 3.4.4.1. un 3.4.3.9.punktā izvirzīto prasību var apliecināt 2 (divi) vai vairāk speciālistu.
	Lai apliecinātu 3.4.4. punkta prasību, pretendentam jāiesniedz:
1) aizpildīta speciālista pieredzes apraksta veidlapa, saskaņā ar Nolikuma x.pielikumu, kurā norādīta informācija par 3.4.4.punktā norādīto pieredzi.
2) Sertifikāti, kas apliecina speciālista profesionalitāti vai iesniegta ārpakalpojuma līguma atbilstoši apliecināta kopija.

	3.4.5.
	Pretendenta rīcībā ir ne mazāk kā 1 (viens) sertificēts (nodrošinot tā aizvietojamību nepieciešamības gadījumā) VMware serveru virtualizācijas inženieris, kuram ir piedāvāto iekārtu ražotāja vai tā autorizētas mācību iestādes izsniegti derīgi sertifikāti (VMWare VCP vai līdzvērtīgiem).
Nolikuma 3.4.5.punktā izvirzīto prasību var apliecināt 2 (divi) speciālisti.
	Lai apliecinātu 3.4.5. punkta prasību, pretendentam jāiesniedz sertifikāti, kas apliecina speciālista profesionalitāti.

	3.4.6.
	Pretendenta rīcībā ir ne mazāk kā 1 (viens) sertificēts Microsoft speciālists (nodrošinot tā aizvietojamību nepieciešamības gadījumā), kuram ir piedāvāto iekārtu ražotāja vai tā autorizētas mācību iestādes izsniegti derīgi sertifikāti (Microsoft Certified Solution Expert: Cloud Platform and Infrastructure vai līdzvērtīgiem).
	Lai apliecinātu 3.4.6. punkta prasību, pretendentam jāiesniedz sertifikāti, kas apliecina speciālista profesionalitāti.

	Visu vai vairāku sertifikātu izpildi (kvalifikācijas prasību 3.4.3. – 3.4.6. punkti) var nodrošināt arī viens cilvēks, atkarībā no tā kā Pretendents spēj nodrošināt prasību izpildi

	3.4.7.
	Pretendents ir ražotāja autorizēts pārstāvis ar attiecīgu servisa centru
	Lai apliecinātu 3.4.7. punkta prasību, pretendentam jāiesniedz:
1) ražotāja apliecinājumu, par to, ka tas ir informēts par pretendenta piedalīšanos iepirkumā, tas ir autorizēts pārdot, uzturēt un uzstādīt piedāvātās iekārtas, pretendenta darbības pārtraukšanas gadījumā, tas pārņems un nodrošinās atbilstošu garantijas servisu;
2) ražotāja apliecinājums, ka tas ir ražotāja tehnikas autorizēts servisa centrs

	3.4.8.
	Papildus prasības pretendentam:
1) Pretendents ir reģistrēts NATO, Eiropas Savienības vai Eiropas Ekonomikas zonas dalībvalstī;
2) Pretendenta patiesais labuma guvējs ir NATO, Eiropas Savienības, Eiropas Ekonomikas zonas valsts pilsonis vai Latvijas Republikas nepilsonis;
3) pakalpojuma nodrošināšanai izmantoto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis vai fizisku personu, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis
	Ņemot vērā to, ka valsts un pašvaldību institūcijas savā darbībā izmanto informācijas un komunikācijas tehnoloģijas, kas atbilst sistēmām noteiktajām prasībām, kā arī ņem vērā kompetentās valsts drošības iestādes un Informācijas tehnoloģiju drošības incidentu novēršanas institūcijas izstrādātos ieteikumus par izmantojamām informācijas un komunikācijas tehnoloģijām, lai apliecinātu 3.4.8. punkta prasību, pretendentam jāiesniedz apliecinājums par atbilstību izvirzītajām prasībām.
Pasūtītājs pirms līguma slēgšanas ar uzvarējušo Pretendentu lūgs atļauju slēgt iepirkuma līgumu kompetentām valsts drošības iestādēm

	3.4.9.
	Pretendents var balstīties uz trešo personu iespējām, lai izpildītu prasības attiecībā uz pretendenta tehniskām un profesionālām spējām. 
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
	Pretendents pierāda Pasūtītājam, ka tā rīcībā būs nepieciešamie resursi, iesniedzot personu, uz kuru iespējām pretendents balstās, apliecinājumu vai vienošanos par nepieciešamo resursu nodošanu pretendenta rīcībā. 
Dokumentos jānorāda, ka: 
3.4.9.1.tam būs nepieciešamie resursi, uz kuriem pretendents balstījies, iesniedzot piedāvājumu un, 
3.4.9.2.šie resursi pretendentam tiks nodoti un būs pretendenta rīcībā visu iepirkuma līguma izpildes laiku (norādot konkrētus pakalpojumus, kādi tiks veikti līguma izpildes laikā), gadījumā, ja ar pretendentu tiks noslēgts iepirkuma līgums).
Ja personai, kas paraksta apliecinājumu, nav pārstāvības tiesības (saskaņā ar Latvijas Republikas Uzņēmuma reģistra informāciju), tad klāt jāpievieno dokumentu, kas apliecina šis personas pārstāvības tiesības. 
Ārvalsts personai reģistrācija ir jāapliecina atbilstoši attiecīgās valsts nosacījumiem (jāiesniedz kompetentas attiecīgās valsts institūcijas izsniegts dokuments vai jānorāda publiski pieejams reģistrs, kur Iepirkuma komisija var pārliecināties par reģistrācijas faktu un personas pārstāvības tiesībām).

	3.4.10.
	Pretendentam jānorāda visi apakšuzņēmēji un apakšuzņēmēja apakšuzņēmēji, kurus piesaistīs iepirkuma līguma izpildē, kuru sniedzamo pakalpojumu vērtība ir vismaz 10 000 EUR (desmit tūkstoši euro). 
Ar apakšuzņēmēju ir saprotama pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
	Pretendenta piesaistīto apakšuzņēmēju saraksts saskaņā ar Nolikuma _.pielikumā pievienoto veidni, norādot katram apakšuzņēmējam izpildei nododamo līguma daļu saskaņā ar tehnisko specifikāciju un sniedzamo pakalpojumu vērtību EUR (euro). Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. PIL 63.panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. Par apakšuzņēmējiem jāiesniedz katra apakšuzņēmēja apliecinājums par tā gatavību veikt tam izpildei nododamo līguma daļu saskaņā ar Nolikuma _.pielikumā pievienoto veidni.



